ธกส.เร่งยกระดับดันเกษตรกรยุค4.0
ธ.ก.ส.เปิดตัว A-Mobile และ QR Code ตอบโจทย์ ไลฟ์สไตล์ยุคดิจิทัลเพื่อยกระดับ สู่เกษตรกร 4.0
6 ม.ค. 2561

ธ.ก.ส.เปิดตัว A-Mobile และ QR Code ตอบโจทย์ ไลฟ์สไตล์ยุคดิจิทัลเพื่อยกระดับ สู่เกษตรกร 4.0นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.ได้พัฒนาแอพพลิเคชั่น ธ.ก.ส. A-Mobile สำหรับให้บริการทางการเงินรูปแบบใหม่บนสมาร์ทโฟน เพื่อตอบโจทย์รูปแบบการใช้ชีวิตของกลุ่มเกษตรกรลูกค้า รุ่นใหม่ (Young Smart Farmer) ที่มีการทำธุรกรรมอิเล็กทรอนิกส์ผ่านสมาร์ทโฟน ตามแผนยุทธศาสตร์ของธนาคารที่มุ่งพัฒนาการให้บริการทางการเงินครบวงจร ด้วยเทคโนโลยีและนวัตกรรมทางการเงินรูปแบบใหม่ ซึ่งจะช่วยเพิ่มขีดความสามารถการแข่งขันของภาคเกษตรสู่ความยั่งยืนและทันสมัยนอกจากนี้ ธ.ก.ส.เข้าร่วมทดสอบโครงการ QR Payment ภายใต้ กรอบ Regulatory Sandbox ในการให้บริการ QR Code ระบบ Prompt pay ตามมาตรฐานที่ ธปท.กำหนด เพื่อรองรับการชำระค่าสินค้าและ บริการของผู้ให้บริการรายอื่น โดย กลุ่มที่ให้บริการในโครงการ อาทิ สหกรณ์การเกษตรเพื่อการตลาด ลูกค้า ธ.ก.ส. (สกต.) ผู้ประกอบการธุรกิจเกษตร (SMAEs) ร้านค้าชุมชน วิสาหกิจชุมชนและชุมชนท่องเที่ยว เพื่อความสะดวก รวดเร็ว ลดการใช้เงินสด